ગુજરાતમાં વર્ષ ૨૦૧૫ માં પાટીદાર અનામત આંદોલનની શરૂઆત થઈ હતી ત્યારે અનામત આંદોલનના એપી સેન્ટર વિસનગર તાલુકામાં પશ્ચિમ દિશાના એટલેકે કાંસા એન.એ., કાંસા, વાલમ જેવા ગામડાઓએ આંદોલનનુ નેતૃત્વ લીધુ હતુ. જ્યારે પાટીદારોને અનામત તથા ખેડૂતોના ન્યાય મુદ્દે પાસના કન્વીનર હાર્દિક પટેલે આંદોલનના બીજા તબક્કામાં અમરણાંત ઉપવાસ શરૂ કરતા આ વખતે અનામત આંદોલનના એપી સેન્ટર વિસનગર તાલુકામાં પૂર્વ દિશાના ગામડાઓએ આંદોલનનુ નેતૃત્વ લીધુ હોય તેમ રાલીસણાના ઉપવાસ કાર્યક્રમ ઉપરથી કહી શકાય.